b'\n_START_ARTICLE_\nTeletubbiesi\n_START_SECTION_\nOsvrt i pregled serije\n_START_PARAGRAPH_\nSerija prikazuje \xc4\x8detiri raznobojna Teletubbie lika, svaki sa svojim vlastitim imenom. Tinky Winky, Dipsy, Laa-Laa i Po \xc5\xbeive u svome futuristi\xc4\x8dkome domu ("Tubbytronic superdom"), koji se nalazi u krajolik sa bezbroj padina. Okoli\xc5\xa1 je prepun neobi\xc4\x8dno pri\xc4\x8dljivog cvije\xc4\x87a i zvu\xc4\x8dnim trubama nalik periskopima. Jedina prirodna fauna u \xc4\x8ditavoj seriji jesu ze\xc4\x8devi (iako se kroz gotovo \xc4\x8ditavu seriju mo\xc5\xbee \xc4\x8duti glasanje ptica, pogotovo glasanje crnoglave grmu\xc5\xa1e i cari\xc4\x87a). Klima u svijetu Teletubbiesa sun\xc4\x8dana je i ugodna, izuzev povremenih nemirnih dana sa ki\xc5\xa1om i ki\xc5\xa1nim lokvama, i snijegom tijekom bo\xc5\xbei\xc4\x87nog razdoblja._NEWLINE_Teletubbiese igraju glumci odjeveni u punjene i velike kostime, iako je set na kojem se epizode snimaju dizajniran na na\xc4\x8din da ne daje nikakav smisao za opseg i mjerilo veli\xc4\x8dine njihova tijela. Kostimi nejasno nalikuju na svemirska odijela. Teletubbiesi ne nose obi\xc4\x8dnu, svakodnevnu odje\xc4\x87u. Umjesto odje\xc4\x87e, imaju krzno te imaju metalne srebrnoplave pravokutne "ekrane" koji krase njihov abdomen. Ovi ekrani koriste se kako bi prikazali kratke filmske isje\xc4\x8dke, koji se obi\xc4\x8dno ponavljaju bar jedanput. Kako se serija prikazuje u razli\xc4\x8ditim zemljama diljem svijeta, filmski isje\xc4\x8dci prilago\xc4\x91eni su lokalnoj publici (britanski su isje\xc4\x8dci su standardni)._NEWLINE_Teletubbiesi imaju proporcije tijela, pona\xc5\xa1anje i jezik jednogodi\xc5\xa1njeg djeteta. Tempo i dizajn \xc4\x8ditave serije razvio je kognitivni psiholog, Andrew Davenport, koji je seriji dao temeljnu strukturu i prilagodio ju je pa\xc5\xbenji ciljane publike. Ponavljanje gotovo svake rije\xc4\x8di poznato je svakoj osobi koja je ikada radila sa malenom djecom._NEWLINE_Teletubbiesi komuniciraju grgljaju\xc4\x87im dje\xc4\x8djim jezikom koji je predmet nekih kontroverzi me\xc4\x91u pojedinim prosvjetiteljima, koji tvrde da ovakav na\xc4\x8din izmi\xc5\xa1ljenog govora nije pogodan za malu djecu i \xc5\xa1teti im (sli\xc4\x8dna primjedba postojala je prije \xc4\x8detrdeset godina zbog jo\xc5\xa1 jedne dje\xc4\x8dje serije, Flower Pot Men). Teletubbiesi su u stadiju razumijevanja ljudskog govora, ali nisu jo\xc5\xa1 u potpunosti sposobni artikulirati ga, ba\xc5\xa1 poput ciljane publike. Naj\xc4\x8de\xc5\xa1\xc4\x87e rije\xc4\x8di koje Teletubbiesi izgovaraju jesu "Bok!" i "Pa-pa!", primjerice, kada Dipsy pozdravi Po sa "Bok Po!", Po \xc4\x87e mu odvratiti sa "Bok Dipsy!", stalno ponavljaju\xc4\x87i pojedine rije\xc4\x8di, kao \xc5\xa1to su "Bje\xc5\xbei, bje\xc5\xbei!" ili "Grli, grli!". "Grli, grli!" vjerojatno je naj\xc4\x8de\xc5\xa1\xc4\x87a interakcija koju \xc4\x87e tijekom epizode svaki Teletubbies bar jednom zatra\xc5\xbeiti od drugog Teletubbiesa, ili svih Teletubbiesa, \xc5\xa1to \xc4\x87e rezultirati entuzijasti\xc4\x8dnim grupnim zagrljajem (pripovjeda\xc4\x8d \xc4\x87e na njihov zagrljaj svaki put zaklju\xc4\x8diti "Teletubbiesi se jako vole")._NEWLINE_Nadrealan svijet u kojem \xc5\xbeive zapravo su evokacija percepcije svijeta jednogodi\xc5\xa1njaka, gdje im je re\xc4\x8deno \xc5\xa1to trebaju \xc4\x8diniti i kada trebaju i\xc4\x87i spavati, dok se doga\xc4\x91aju predivne i tajanstvene pojave, bez ikakva obja\xc5\xa1njenja. Dijete u suncu povremeno se glasno nasmije u kratkim isje\xc4\x8dcima. Odraslima smijeh ne predstavlja nekakvu vezu sa stimulativnim i humoristi\xc4\x8dnim razvitcima u zapletu serije tijekom epizode._NEWLINE_Prehrana Teletubbiesa isklju\xc4\x8divo se sastoji od Tubby Kreme (koju si\xc5\xa1u kroz spiralnu zdjelicu sastavljanu od savijene slamke) i Tubby Tosta (okrugli tost sa smje\xc5\xa1kom). Jedan od njihovih prijatelja jest Noo-Noo, osje\xc4\x87ajni usisava\xc4\x8d._NEWLINE_Tijekom 2001. godine, produciranje serije otkazano je i najavljeno je da ne\xc4\x87e vi\xc5\xa1e biti novih epizoda. Navodno, ovo se dogodilo zbog pretjeranih zahtjeva povi\xc5\xa1enja pla\xc4\x87a glumaca koji su nosili kostime Teletubbiesa. Dodu\xc5\xa1e, kako je \xc4\x8detverogodi\xc5\xa1nja produkcija pre\xc5\xa1la raspon ciljane publike, do\xc5\xa1lo se do zaklju\xc4\x8dka da je snimanje novih epizoda nepotrebno, a postoje\xc4\x87e \xc4\x87e se epizode, njih 365, reprizirati tijekom narednih godina. _NEWLINE_U stvarnom \xc5\xbeivotu, krajolik u kojem su Teletubbiesi \xc5\xbeivjeli smje\xc5\xa1ten je u ruralnom Warwickshireu, u Engleskoj. Nakon 2002. godine, set je obrastao, i \xc4\x8dekaju\xc4\x87i istek najma u 2003. godini, set je ponovno postao farma.\n_START_SECTION_\nTinky Winky\n_START_PARAGRAPH_\nTinky Winky najve\xc4\x87i je od \xc4\x8detiri Teletubbiesa, prekriven je ljubi\xc4\x8dastim krznom te ima antenu oblika trokuta na svojoj glavi. Prepoznatljiv je po svojoj crvenoj prtljazi (u seriji, opisana je kao "\xc4\x8darobna torba", ali je u medijima opisana kao \xc5\xbeenska torbica) koju \xc4\x8desto nosi tijekom ve\xc4\x87ine epizoda.\n_START_SECTION_\nDipsy\n_START_PARAGRAPH_\nDipsy je mu\xc5\xa1ki Teletubbies sa ravnom antenom na svojoj glavi. Prekriven je zelenim krznom. Njegov najdra\xc5\xbei predmet je njegov crno-bijeli \xc5\xa1e\xc5\xa1ir. Dipsyjev je karakter potpuno razli\xc4\x8dit od ostalih likova, i \xc4\x8desto \xc4\x87e odbiti prijedloge ostalih Teletubbiesa. Primjerice, kada je u jednoj epizodi Laa-Laa svirala gitaru, Tinky Winky i Po pobjegli su, dok je Dipsy ostao, dive\xc4\x87i se njenom sviranju gitare.\n_START_SECTION_\nLaa-Laa\n_START_PARAGRAPH_\nLaa-Laa je \xc5\xbeenski Teletubbies, sa \xc5\xbeutim krznom i kovr\xc4\x8davom antenom na glavi. Njen omiljen predmet njena je naran\xc4\x8dasta lopta. Veoma je zabrinuta za dobrobit ostalih i sebe smatra najboljom pjeva\xc4\x8dicom te obo\xc5\xbeava zabavu.\n_START_SECTION_\nPo\n_START_PARAGRAPH_\nIako je spol ovog Teletubbiesa nepoznat \xc5\xa1iroj javnosti, ve\xc4\x87ina Po smatra \xc5\xbeenskim Teletubbiesom. Ovo bi podr\xc5\xbealo ravnote\xc5\xbeu izme\xc4\x91u dva mu\xc5\xa1ka i dva \xc5\xbeenska lika. Po je najmanja od \xc4\x8detiri Teletubbiesa, i naj\xc4\x8de\xc5\xa1\xc4\x87e upada u nevolje, primjerice, tr\xc4\x8de\xc4\x87i preko drugih kako bi napravila Tubby nadjev. Njena omiljena razbibriga jest vo\xc5\xbenja romobilom. Od svih Teletubbiesa, Po se naj\xc4\x8de\xc5\xa1\xc4\x87e obra\xc4\x87a publici.\n_START_SECTION_\nKontroverze oko Tinky Winkyija\n_START_PARAGRAPH_\nJedan od Teletubbiesa, Tinky Winky, privla\xc4\x8di pa\xc5\xbenju jo\xc5\xa1 uvijek postoje\xc4\x87om kontroverzom iz 1999. godine, zbog njegova no\xc5\xa1enja crvene torbice koja nalikuje \xc5\xbeenskoj torbici._NEWLINE_U velja\xc4\x8di, 1999. \xc4\x8dlanak u novinama National Liberty Journal, izdanih od pastora evan\xc4\x91eoske crkve, Jerryja Falwella, koji je u \xc4\x8dlanku upozoravao na mogu\xc4\x87u Tinky Winkyijevu homoseksualnost, navode\xc4\x87i da je ljubi\xc4\x8daste boje, koja je jedna od boja gay pridea, i ima trokutastu antenu, \xc5\xa1to je simbol gay pridea._NEWLINE_Glasnogovornik Itsy Bitsy Entertainment Co., koji je licencirao likove i SAD-u, tvrdi da se radi o \xc4\x8darobnoj torbi. _NEWLINE_ \xe2\x80\x9e\xc4\x8cinjenica da nosi torbu ne \xc4\x8dini ga homoseksualcem. Zaboga, pa radi se o dje\xc4\x8djoj seriji. Misliti da smo u jednu dje\xc4\x8dju seriju ubacili seksualnu aluziju pomalo je neobi\xc4\x8dno.\xe2\x80\x9d_NEWLINE_U incidentu dojavljenom 2000. godine, djevoj\xc4\x8di\xc4\x8din je Tinky Winky lutak izgovarao rije\xc4\x8di "I\'ve got a gun, I\'ve got a gun" ("Imam pi\xc5\xa1tolj, imam pi\xc5\xa1tolj"). Kenn Viselman, predsjednik Itsy Bitsy Entertainment Co., ustvrdio je da je lutak zapravo govorio "Again, Again" ("Opet, opet").\n_START_SECTION_\nSatira\n_START_PARAGRAPH_\nU vrhuncu njene popularnosti, serija je postala meta raznih izrugivanja, i u raznim emisijama i serijama prikazivana su parodije na nju._NEWLINE_Nekoliko epizoda Simpsona imaju parodije na Teletubbiese. Zapam\xc4\x87ene epizode jesu "Days of Wine and D\'oh\'ses" gdje lik imena Gaa Gaa govori "Hurt everyone" ("Povrijedi svakoga") ali se ne obra\xc4\x87a pa\xc5\xbenja na to zbog "slatkog imena" samog lika, i "Blame it on Lisa" u kojoj Bart gleda brazilski dje\xc4\x8dji obrazovni program imena "Teletoobies" koja ima druk\xc4\x8diju pretpostavku, ali je naslov o\xc4\x8dita igra rije\xc4\x8di sa Teletubbiesima._NEWLINE_Australska crtana emisija, Full Frontal, uklju\xc4\x8divala je mnoge isje\xc4\x8dke koji su prikazivali "Telestubbiese", imena Tipsy, Drinky-Drinky, Blah i Paro. Svi nalikuju na Teletubbiese, omotani su australskim etiketama piva, sa podlo\xc5\xa1cima za pivo na glavama, i besciljno su lutali gradom \xc4\x8dine\xc4\x87i razne zlo\xc4\x8dine._NEWLINE_Mai Time, novozelandska emisija, imala je isje\xc4\x8dke imena Smellie Grubbies (Smrdljivi prljavci), a likovi su nazvani Stinky Winky, Dipstick, Mars Bar i Poo.'